दिनै बिटिआर नि गाहाय मावफुं सोद्रोमा प्रमद बर बिथाङा सा 2160 फोरोंगिरि आरो फरायसालियाव खामानि मावनायफोरनो साख्रि नि थिसनलाय रानना होयो।  सा 2160 नि 1559 आ गुदि आरो गेजेर फरायसालि नि, 443 आ गोजौ आरो 150 आ कलेज नि।  बिथाङा बुंदों सोरखारि खालामनो थालांनाय फरायसालिफोरखौ थाबैनो बिटिआर सुक्ति नि दफा बादियै सोरखारि खालामनाय जागोन।  बे थिसनलाय होनाय हाबाफारियाव बिटिआर नि बुंथिगिरि कातिराम बर बिथांजों लोगोसे ई एम अरुप कुमार दं, डाँ निलुत स्वर्गियारि, घनस्याम दास, दिगन्त बरुवा, गौतम दास आरो गोबां बाहागो लायो।
 दिनै भारत नि गाहाय मन्थ्रि नरेन्द्र मडि या राज्य सभा याव MSP था MSP है और MSP रहेगा होनना बुंदों, MSP माने मिनिमाम सापर्त प्राइज।  बेखौ बिथाङा आबादनि बिल नि बेरेखा सोमावसारनाय आबादारिफोरनि थाखाय बुंदों।  बिथाङा बुंबावदों एनडिए सोरखार आ 2014 निफ्राय नो आबादनि जौगाखांनायनि थाखाय गोबां सोलायनाय लाबोगासिनो होनना बुंदों।  फसल नि इन्सुरेन्स खौ सोलायबाय, पि एम किशान लाबोबाय आरो फिसा आबादारिफोरनि थाखाय खामानि मावगासिनो।  लोगोसे बिथाङा आबादारिफोरखौ सोरखारजों सावरायलायनो आवगायबोनो खावलायदों।
 भारतनि रैखाथि मन्थ्रि राजनाथ सिंह बिथाङा भारताव गासै गं 11 राफेल एयारक्राफ्त मोनफैबाय होनना बुङो आरो गासै बेतस आ नो 2022 नि एप्रिल नि गेजेराव मोनफैगोन होनना बुंदों।  लोगोसे मार्च दाननि गेजेराव भारताव राफेल आ गं 17 जागोन होनना बुंदों।
 उत्तराखन्द नि दैबाना।  थैनायनि अनजिमा या 14 सिम जाहैबाय।  दासिमबो 170 सो गोमाना दं।  आसामनि गोमाना थानायनि अनजिमाया बो मोनसे बारा जाबाय, गासै सा 3 जाबाय, कामपुर नि बिदा-फंबाय कमल दास आरो अमरज्योति दास जों लोगोसे दायो लंका नि काकि नि देरापथार दालु गामि नि सुशान्त दालु।
 उत्तराखन्द नि बे जाथाय नि थाखाय भारत नि क्रिकेतार रिशभ पन्त आ गावनि गेलेनाय नि फिस खौ होजोबगोन होनना बुंदों।
 पाकिस्तान आरो खालिस्तानि उदखारिफोरनि सन्देह आव 1178 टुइटार एकाउन्त बन्ध खालामनायनि बिथोन होयो।  साननैसो सिगां आव 250 आ त्वितार एकाउन्त खौ सोरखार आ नंखाय खौरां फोसावनायनि थाखाय बन्ध खालामनायनि बिथोन होदोंमोन।  दायो आरो गोदान बन्ध खालामनायनि बिथोन।
 गेलेनायभारतनि क्रिकेतार ईशान्त शर्मा या 300 विकेत लानाय थामथि भारतनि पेस बलार जानो हादों।  बिथाङा 4 थि साननि गिबि टेष्ट आव दान लउरेन्स नि विकेत लानाय आव गासै विकेत आ 300 जाहैयो।  बिथांनि बेयो 98थि टेष्ट गेलेनाय।  पेश बलार नि फारिलाय आव बिथाङा कपिल देव आरो जाहिर खान नि उनाव दं।  नाथाय स्पिनारफोरखौबो लायोब्ला ईशान्त आ 6 थि नम्बर आव दं, अनिल कुम्ब्ले, हरभजन सिंह आरो आरो रबिनचन्द्रन अश्विन नि उनाव दं। 